Document ID: 31987R3986

31987R3986
L 376/7
JURNALUL OFÍCIAL AL UNIUNII EUROPENE
REGULAMENTUL (CEE) NR. 3986/87 AL COMISIEI
din 22 decembrie 1987
de modificare a unor regulamente privind punerea în aplicare a organizării comune a piețelor în sectorul cărnii de pasăre ca urmare a introducerii Nomenclaturii Combinate
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2658/87 al Consiliului din 23 iulie 1987 privind nomenclatura tarifară și statistică și Tariful Vamal Comun (1), astfel cum a fost modificat prin Regulamentul (CEE) nr. 3985/87 (2), în special articolul 15 alineatul (1) paragraful al doilea,
având în vedere Regulamentul (CEE) nr. 3907/87 al Consiliului din 22 decembrie 1987 de modificare a Regulamentului (CEE) nr. 2777/75 privind organizarea comună a piețelor în sectorul cărnii de pasăre (3), în special articolul 2,
întrucât, în conformitate cu articolul 15 alineatul (1) paragraful al doilea din Regulamentul (CEE) nr. 2658/87, adaptările de natură tehnică ale actelor comunitare privind nomenclatura combinată se efectuează de către Comisie; întrucât modificările de substanță se efectuează în conformitate cu procedura de la articolul 17 din Regulamentul (CEE) nr. 2777/75 al Consiliului (4), în temeiul articolului 2 din Regulamentul (CEE) nr. 3907/87;
întrucât numeroase regulamente din sectorul cărnii de pasăre trebuie adaptate din punct de vedere tehnic, precum și în ceea ce privește unele aspecte esențiale, pentru a ține seama de noua nomenclatură combinată bazată pe sistemul armonizat de desemnare și codificare a mărfurilor și destinată să înlocuiască convenția din 15 decembrie 1950 privind nomenclatura pentru clasificarea mărfurilor în tarifele vamale;
întrucât, date fiind numărul și conținutul textelor care necesită o astfel de adaptare, este necesar ca totalitatea regulamentelor ce urmează să fie adaptate să se grupeze într-un regulament unic de modificare;
întrucât măsurile prevăzute de prezentul regulament sunt conforme cu avizul Comitetului de gestionare a cărnii de pasăre și ouălor,
ADOPTĂ PREZENTUL REGULAMENT:
Articolul 1
Articolul 1 din Regulamentul (CEE) nr. 565/68 al Comisiei din 24 aprilie 1968 privind nestabilirea sumelor suplimentare pentru cocoși, găini și puicuțe, rațe și gâște sacrificate, provenind din Polonia (5), astfel cum a fost modificat ultima dată prin Regulamentul (CEE) nr. 2039/73 (6), se înlocuiește cu textul următor:
„Articolul 1
Impozitele stabilite în conformitate cu articolul 3 din Regulamentul (CEE) nr. 2777/75 nu se măresc cu o valoare suplimentară pentru importul următoarelor produse de la poziția ex 0207 din nomenclatura combinată, originare și provenind din Polonia:
(a)
găini și cocoși netranșați în bucăți:
-
jumuliți, fără intestine, cu cap și gheare, denumiți «pui 83 %»;
-
jumuliți, eviscerați, fără cap și gheare, dar cu gât, inimă, ficat și pipotă, denumiți «pui 70 %»;
-
jumuliți, eviscerați, fără cap și gheare și fără gât, inimă, ficat și pipotă, numiți «pui 65 %», sau sub altă formă;
(b)
rațe netranșate în bucăți:
-
jumulite, sângerate, neeviscerate sau fără intestine, cu cap și labe, denumite «rațe 85 %»;
-
jumulite, eviscerate, fără cap și labe, cu gât, inimă, ficat, pipotă, denumite «rațe 70 %»;
-
jumulite, eviscerate, fără cap și labe, fără gât, inimă, ficat, pipotă, denumite «rațe 63 %», sau sub altă formă;
(c)
gâște netranșate în bucăți:
-
jumulite, sângerate, neeviscerate sau fără intestine, cu cap și labe, denumite «gâște 82 %»;
-
jumulite, eviscerate, fără cap și labe, cu sau fără inimă și pipotă, denumite «gâște 75 %», sau sub altă formă.”
Articolul 2
Articolul 1 din Regulamentul (CEE) nr. 2261/69 al Comisiei din 13 noiembrie 1969 privind nestabilirea unor sume suplimentare pentru rațele și gâștele sacrificate provenind din România (7), astfel cum a fost modificat ultima dată prin Regulamentul (CEE) nr. 2039/73, se înlocuiește cu textul următor:
„Articolul 1
Impozitele stabilite în conformitate cu articolul 3 din Regulamentul (CEE) nr. 2777/75 nu cresc cu o sumă suplimentară pentru importul următoarelor produse de la poziția ex 0207 din nomenclatura combinată, originare și provenind din România:
(a)
rațe netranșate în bucăți:
-
jumulite, sângerate, neeviscerate sau fără intestine, cu cap și labe, denumite «rațe 85 %»;
-
jumulite, eviscerate, fără cap și labe, cu gât, inimă, ficat, pipotă, denumite «rațe 70 %»;
-
jumulite, eviscerate, fără cap și labe, fără gât, inimă, ficat, pipotă, denumite «rațe 63 %», sau sub altă formă;
(b)
gâște netranșate în bucăți:
-
jumulite, sângerate, neeviscerate sau fără intestine, cu cap și labe, denumite «gâște 82 %»;
-
jumulite, eviscerate, fără cap și labe, cu sau fără inimă și pipotă, numite «gâște 75 %», sau sub altă formă.”
Articolul 3
Articolul 1 din Regulamentul (CEE) nr. 2474/70 al Comisiei din 7 decembrie 1970 privind nestabilirea unei sume suplimentare pentru curcile sacrificate provenind din Polonia (8) se înlocuiește cu textul următor:
„Articolul 1
Impozitele stabilite în conformitate cu articolul 3 din Regulamentul (CEE) nr. 2777/75 nu cresc cu o sumă suplimentară pentru importul de curci sacrificate de la subpozițiile 0207 10 31, 0207 10 39 și 0207 22 din nomenclatura combinată, originare și provenind din Polonia.”
Articolul 4
Anexele I și II la Regulamentul (CEE) nr. 2778/75 al Consiliului din 29 octombrie 1975 de stabilire a normelor pentru calculul prelevărilor și al prețului de ecluză aplicabile în sectorul cărnii de pasăre (9), astfel cum a fost modificat ultima dată prin Regulamentul (CEE) nr. 3233/86 (10), se înlocuiesc cu anexele I și II la prezentul regulament.
Articolul 5
Anexa la Regulamentul (CEE) nr. 3011/79 al Comisiei din 20 decembrie 1979 de stabilire a coeficienților pentru calculul prelevărilor pentru produsele derivate din sectorul cărnii de pasăre și de abrogare a Regulamentului nr. 199/67/CEE (11), astfel cum a fost modificat ultima dată prin Regulamentul (CEE) nr. 1507/82 (12), se înlocuiește cu anexa III la prezentul regulament.
Articolul 6
Prezentul regulament intră în vigoare la 1 ianuarie 1988.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 1987.

Labels: 3
15
17